
Здравейте, в момента не работя тъй като отглеждам малко дете. Но не бих искала да се върна на работното си място след изтичането на 2-те години майчинство. По договор предизвестието ми е 90 дена. За 2-те години майчинство ще имам събрани грубо 2 месеца платен отпуск който предполагам ще мога да използвам, но ще има още 30 дни които не знам как да изчистя. Дали мога да ги пусна като неплатен отпуск или месеца преди изтичането на 2те години майчинство да дам предизвестието ( и като включим 2та месеца платен отпуск да се съберат нужните 90 дена )?


Бихте ли ми казали какви са реалните ми опции.


Благодаря ви!


 

Предизвестие за напускане на работа по време на майчинство
==========================================================

 

Здравейте, г-жо Гешева, 


по време на ползване на майчинство няма как да представите предизвестие за прекратяване на трудовия Ви договор. Едва след изтичането на майчинството до навършване на 2 години на детето Ви, можете да отправите предизвестие и след това да използвате първата опция с два месеца платен отпуск и един месец – неплатен. 


Поздрави,  

адв. Николина Митова  

тел. 0898 303092


